
Астана қ., 2026 жыл

1. Конкурсқа шығарылатын жарнама алаңдарының қысқаша сипаттамасы
Конкурсқа шығарылатын лоттар саны: 9 лот.
	Лот №
	Жарнама алаңының атауы
	Станция № / құрам

	1
	Эскалаторлардағы лайтбокстар
	101;105

	2
	Эскалаторлардағы лайтбокстар
	107;102

	3
	Эскалаторлардағы лайтбокстар
	111;104

	4
	Эскалаторлардағы лайтбокстар
	112;117

	5
	Эскалаторлардағы лайтбокстар
	113;108

	6
	Эскалаторлардағы лайтбокстар
	114;106

	7
	Эскалаторлардағы лайтбокстар
	115;109

	8
	Эскалаторлардағы лайтбокстар
	116;110

	9
	Эскалаторлардағы лайтбокстар
	118;103


Жарнама алаңдарының нысаналы мақсаты – Қазақстан Республикасының заңнамасына сәйкес тауарларды, жұмыстарды, көрсетілетін қызметтерді, фирмалық атауларды, тауар белгілерін, брендтерді және жарнамалық сипаттағы өзге де ақпаратты ілгерілетуге бағытталған жарнамалық ақпаратты орналастыру.
Жарнама алаңдары конкурс жеңімпаздарына тек конкурстық құжаттамада және жарнама алаңдарын жалға алу шартында көзделген мақсаттарда және шектерде беріледі.
Тиісті лоттың құрамына кіретін жарнама алаңдарынан басқа, Tarlan Astana объектілерінің қандай да бір өзге бөліктері конкурс жеңімпазына берілмейді.

2. Конкурсқа қатысуға өтінімдерді қабылдау мерзімі мен орны
Конкурсқа қатысуға өтінімдер 2026 жылғы 28 қыркүйек сағат 09:00-ден 2026 жылғы 8 қазан сағат 17:00-ге дейін мына мекенжай бойынша қабылданады:
Астана қ., Айналма жол, 229, 2Б – Tarlan Astana депосы.
Белгіленген мерзім аяқталғаннан кейін келіп түскен өтінімдер қабылданбайды.

3. Конкурсты өткізу күні, уақыты және орны
Конкурсқа қатысушылардың өтінімдері салынған конверттерді ашу:
2026 жылғы 9 қазанда сағат 11:00-де мына мекенжай бойынша өткізіледі: Астана қ., Айналма жол, 229, 2Б – Tarlan Astana депосы.

4. Конкурсқа қатысу үшін қажетті құжаттар тізбесі
Конкурсқа қатысу үшін қатысушы мыналарды ұсынады:
1) осы конкурстық құжаттамаға № 1 қосымшаға сәйкес нысан бойынша конкурсқа қатысуға өтінім;
2) тиісті лот бойынша ай сайынғы жалдау ақысының мөлшері көрсетілген баға ұсынысы;
3) қатысушының осы конкурстық құжаттаманың 10-бөлімінің талаптарына сәйкестігін растайтын құжаттар;
4) өтінімге қол қойған тұлғаның өкілеттігін растайтын құжаттар;
5) жарнама алаңының сипатына және жарнаманы орналастыру тәсіліне қарай осы конкурстық құжаттамада көзделген өзге де құжаттар.

5. Өтінімді ресімдеуге қойылатын талаптар
Конкурсқа қатысушы ретінде тіркелу үшін осы конкурстық құжаттамаға № 1 қосымшада белгіленген нысан бойынша өтінім ұсыну қажет.
Өтінімге қатысушының басшысы не өзге уәкілетті тұлға қол қояды.
Өтінімде мыналар қамтылуға тиіс:
1) конкурс талаптарымен келісімі;
2) өтінім берілетін лот туралы мәліметтер;
3) баға ұсынысы;
4) қатысушының белгіленген талаптарға сәйкестігін растайтын құжаттар.
Өтінім, баға ұсынысы және қоса берілетін құжаттар қатысушының деректері мен лот нөмірі көрсетілген, қатысушының мөрімен бекітілген және тиісті өкілеттігі бар тұлға қол қойған жабық конвертте ұсынылады.
Құжаттарға қатысушының өкілі қол қойған жағдайда өтінімге оның өкілеттігін растайтын сенімхат не өзге құжат қоса беріледі.
Құжаттар нөмірленіп, тігіліп, уәкілетті тұлға қол қоюға және қатысушының мөрімен бекітілуге тиіс.
Осы конкурстық құжаттаманың және Tarlan Astana объектілеріндегі жарнама алаңдарын жалға беру қағидаларының талаптарына сәйкес келмейтін өтінімдер мен құжаттарды конкурстық комиссия қабылдамайды.

6. Конкурсты өткізу шарттары мен тәртібі
Конкурсты ұйымдастыру және өткізу шарттары мен тәртібі «City Transportation Systems» ЖШС Басқармасының шешімімен бекітілген Tarlan Astana объектілеріндегі жарнама алаңдарын жалға беру қағидаларымен айқындалады.
Конкурстық құжаттама талаптарына сәйкес келетін және тиісті лот үшін ай сайынғы жалдау ақысының ең жоғары сомасын ұсынған қатысушы конкурс жеңімпазы болып танылады.
Баға ұсыныстары тең болған жағдайда өтінімі бұрын тіркелген қатысушы жеңімпаз болып танылады.
Конкурс нәтижелері конкурстық комиссияның хаттамасымен ресімделеді.
Конкурсқа қатысушы өтінім беру арқылы мыналарды растайды:
1) осы конкурстық құжаттамамен танысқанын;
2) Tarlan Astana объектілеріндегі жарнама алаңдарын жалға беру қағидаларымен танысқанын;
3) жарнама алаңдарын жалға алу шартының жобасымен танысқанын;
4) конкурс шарттарын толық көлемде қабылдайтынын;
5) өтінім бергенге дейін өзі мүдделі лоттың құрамына кіретін жарнама алаңдарын қарап шығу мүмкіндігі болғанын.

7. Жарнама алаңдарын жалға алу мерзімі
Жарнама алаңдарын жалға алу мерзімі 12 (он екі) айды құрайды.
Жалдау мерзімінің басталуы мен аяқталуы конкурс жеңімпазымен жасалатын жарнама алаңдарын жалға алу шартымен айқындалады.
Жарнама алаңын пайдалануды бастамас бұрын Жалға беруші мен Жалға алушы жарнама алаңын беру кезінде оны қарап-тексеру актісін жасай отырып, жарнама алаңын бірлесіп қарап-тексереді.
Көрсетілген акт жарнама алаңының нақты жай-күйін тіркеу мақсатында жасалады және жылжымайтын мүлікті қабылдау-беру актісі бойынша беру болып табылмайды.
Жалдау мерзімі аяқталғаннан кейін және жарнамалық материалдар бөлшектелген соң Тараптар жарнама алаңын қабылдау кезінде қарап-тексеру актісін жасайды.

8. Жалдау ақысының бастапқы бағасының мөлшері
Бастапқы баға тиісті лотты бір айға жалға алу үшін белгіленеді.
	Лот №
	Атауы
	Станциялар / құрам
	ҚҚС-ты ескере отырып, айына бастапқы құны

	1
	Эскалаторлардағы лайтбокстар
	101;105
	300 000 ₸

	2
	Эскалаторлардағы лайтбокстар
	107;102
	300 000 ₸

	3
	Эскалаторлардағы лайтбокстар
	111;104
	300 000 ₸

	4
	Эскалаторлардағы лайтбокстар
	112;117
	300 000 ₸

	5
	Эскалаторлардағы лайтбокстар
	113;108
	300 000 ₸

	6
	Эскалаторлардағы лайтбокстар
	114;106
	300 000 ₸

	7
	Эскалаторлардағы лайтбокстар
	115;109
	300 000 ₸

	8
	Эскалаторлардағы лайтбокстар
	116;110
	300 000 ₸

	9
	Эскалаторлардағы лайтбокстар
	118;103
	300 000 ₸


Қатысушының баға ұсынысы тиісті лоттың белгіленген бастапқы бағасынан төмен болмауға тиіс.
Конкурсқа қатысушы баға ұсынысында ай сайынғы жалдау ақысының мөлшерін көрсетеді.
ҚҚС-ты есепке алу тәртібі Қазақстан Республикасының салық заңнамасына және шарт талаптарына сәйкес айқындалады.
Шарт жасалған кезде ай сайынғы жалдау ақысының мөлшері конкурс жеңімпазының баға ұсынысы негізінде айқындалады.

9. Жалдау ақысын төлеу кезеңділігі мен тәртібі
Жалдау ақысын Жалға алушы ай сайын 100% алдын ала төлем тәртібімен төлейді.
Төлем төлем шоты алынған күннен бастап 5 (бес) жұмыс күні ішінде жүргізіледі.
Жалдау ақысын алғашқы есептеуді Жалға беруші шарт жасалған күннен бастап 5 (бес) жұмыс күні ішінде жүзеге асырады.
Жарнамалық материалдарды дайындауға, жеткізуге, монтаждауға, ауыстыруға, қызмет көрсетуге және бөлшектеуге арналған шығыстар жалдау ақысының мөлшеріне кірмейді және конкурс жеңімпазының өз қаражаты есебінен жүзеге асырылады.

10. Конкурсқа қатысушыға қойылатын талаптар
10.1. Жалпы талаптар
Конкурсқа қатысушы:
1) құқық қабілеттілігіне ие болуға және мемлекеттік тіркеуді, сондай-ақ басшының немесе өкілдің өкілеттігін растайтын құжаттарды ұсынуға тиіс.
Заңды тұлға үшін мыналар ұсынылады:
· құрылтай құжаттарының көшірмелері;
· заңды тұлғаны мемлекеттік тіркеу туралы құжат;
· бірінші басшыны тағайындау туралы құжаттар;
· ҚҚС бойынша тіркеу есебіне қою туралы құжат;
· сенімхат – өтінімге өкіл қол қойған жағдайда.
2) Мемлекеттік тіркелген күннен бастап кемінде 1 (бір) жыл қызметті жүзеге асыруға тиіс.
3) Салықтық немесе өзге де берешегі болмауға тиіс.
Қатысушы конкурстық өтінім берілетін күнге дейін 3 (үш) жұмыс күнінен ерте емес қалыптастырылған салық берешегінің жоқтығын растайтын құжатты ұсынады.
4) Банкроттық немесе таратылу процесінде болмауға, мүлкіне тыйым салынбауға, сондай-ақ оның қаржы-шаруашылық қызметі тоқтатыла тұрмауға тиіс.
Осы талапты растау үшін кепілдік хат ұсынылады.
5) Борышкерлердің бірыңғай тізілімінде болмауға тиіс.
Көрсетілген талапқа сәйкестікті конкурстық комиссия тексереді.
6) Өтінім берілетін әрбір лот бойынша ай сайынғы жалдау ақысының мөлшері көрсетілген баға ұсынысын ұсынуға тиіс.
7) Өз тауарларының, жұмыстарының, көрсетілетін қызметтерінің, фирмалық атауының, тауар белгісінің, брендінің немесе өз қызметі туралы өзге де ақпараттың жарнамасын орналастырған жағдайда тиісті объектілерді пайдалануға заңды негіздердің бар екенін растауға тиіс.
8) Үшінші тұлғаның тауарларының, жұмыстарының, көрсетілетін қызметтерінің, фирмалық атауының, тауар белгісінің, брендінің немесе өзге де ақпаратының жарнамасын орналастырған жағдайда тиісті жарнама берушінің жарнаманы конкурсқа қатысушы арқылы орналастыруға келісімін растайтын растау хатын не өзге құжатты ұсынуға тиіс.
9) Шарттың қолданылу кезеңінде жарнама беруші өзгерген жағдайда жаңа жарнама берушінің жарнамасын орналастыру басталғанға дейін Жалға берушіге тиісті тұлғаның жарнаманы орналастыруға келісімін растайтын жаңа растау хатын не өзге құжатты ұсынуға тиіс.
10) Ұсынылған мәліметтер мен құжаттардың дұрыстығы, сондай-ақ мыналарды пайдалану құқықтарының болуы үшін жауапты болуға тиіс:
· жарнамалық материалдардың;
· тауар белгілерінің;
· фирмалық атаулардың;
· кескіндердің;
· фотосуреттердің;
· авторлық және сабақтас құқықтар объектілерінің;
· зияткерлік меншіктің өзге де объектілерінің.
11) Қазақстан Республикасының резиденті емес қатысушы өзінің тіркелген елінің заңнамасына сәйкес осы конкурстық құжаттамада Қазақстан Республикасының резиденттері үшін көзделген құжаттарға ұқсас құжаттарды ұсынады.
10.2. Материалдарды монтаждауды көздейтін жарнама алаңдарына қойылатын арнайы талаптар
1) Жарнамалық материалдарды монтаждауды, бөлшектеуді және ауыстыруды конкурс жеңімпазы қауіпсіздік техникасы талаптарын сақтай отырып және «City Transportation Systems» ЖШС мүлкіне зақым келтірмей, өз қаражаты есебінен жүзеге асырады.
2) Жарнамалық материалдарды монтаждауды жарнамалық материалдарды дайындау және монтаждау саласында кемінде 3 (үш) жыл жұмыс тәжірибесі бар ұйым жүзеге асыруға тиіс.
3) Монтаждау жұмыстары басталғанға дейін конкурс жеңімпазы Жалға берушіге осы кіші бөлімнің 2) тармағының талаптарына сәйкестігін растайтын құжаттарды ұсынады.
4) Монтаж сапалы, мынадай ақауларсыз орындалуға тиіс:
· қатпарлардың;
· көпіршіктердің;
· қабыршақтанудың;
· тегіссіздіктердің;
· қисаюлардың;
· үлдірдің зақымдануының;
· ластанудың;
· жарнама алаңының сыртқы көрінісін нашарлататын өзге де ақаулардың.
5) Монтаж аяқталғаннан кейін «City Transportation Systems» ЖШС өкілдері орындалған жұмыстардың сапасын қарап-тексеруге құқылы.
Кемшіліктер анықталған жағдайда анықталған ақаулар көрсетіле отырып акт жасалады.
6) Конкурс жеңімпазы тиісті актіні немесе хабарламаны алған сәттен бастап 24 (жиырма төрт) сағат ішінде анықталған кемшіліктерді жоюға міндетті.
7) Анықталған кемшіліктер жойылғанға дейін жұмыстар тиісінше орындалмаған болып есептеледі.
10.3. Жарнамалық материалдарды орналастыруға қойылатын жалпы талаптар
1) Жарнаманы орналастыру басталғанға дейін конкурс жеңімпазы Жалға берушіге келісу үшін жарнамалық макетті ұсынуға міндетті.
2) [bookmark: _GoBack]Жарнамалық макет «Астана қаласының Тілдерді дамыту және архив ісі басқармасы» ММ-мен тексеріледі.
3) Жарнамалық материалдарды орналастыруға макет Жалға берушімен келісілгеннен кейін ғана жол беріледі.
4) Макеттің Жалға берушімен келісілуі конкурс жеңімпазын жарнаманың Қазақстан Республикасының заңнамасына сәйкестігі үшін жауапкершіліктен босатпайды.
5) Жарнамалық материалдар:
· жолаушылардың қозғалысына кедергі келтірмеуге;
· эвакуациялық шығу жолдарына қолжетімділікті шектемеуге;
· Tarlan Astana навигациялық және ақпараттық көрсеткіштерін жаппауға;
· өрт қауіпсіздігі құралдарын жаппауға;
· техникалық және инженерлік жабдыққа қолжетімділікке кедергі келтірмеуге;
· Tarlan Astana объектілерінің әрлеу материалдары мен конструкцияларына зақым келтірмеуге;
· жолаушылардың қауіпсіздігіне немесе Tarlan Astana объектілерін пайдалануға қауіп төндірмеуге тиіс.
6) Жарнамалық материалдарды монтаждау және бөлшектеу Жалға берушімен алдын ала келісілген күн мен уақытта жүзеге асырылады.
7) Жалдау мерзімі аяқталғаннан кейін конкурс жеңімпазы өз қаражаты есебінен жарнамалық материалдарды бөлшектеуге, жарнама алаңын тазалауға және қалыпты тозуды ескере отырып, оны бастапқы күйіне келтіруге міндетті.

11. Жарнама алаңдарымен танысу тәртібі
Конкурсқа қатысушы өтінім бергенге дейін жарнама алаңдарын олардың орналасқан жері бойынша қарап-тексеруге және олармен танысуға құқылы.
Қарап-тексеру конкурс өткізу туралы хабарландыру жарияланған сәттен бастап «City Transportation Systems» ЖШС уәкілетті өкілінің қатысуымен жұмыс күндері дүйсенбіден жұмаға дейін сағат 09:00-ден 16:00-ге дейін жүзеге асырылады.
Қарап-тексеруді ұйымдастыру үшін қатысушы өтінімдерді қабылдау мерзімі аяқталғанға дейін кемінде 3 (үш) тәулік бұрын конкурстық комиссияның хатшысына жүгінуі қажет.
Жарнама алаңдарын қарап-тексеру тек «City Transportation Systems» ЖШС өкілінің сүйемелдеуімен жүзеге асырылады.
Қатысушының жарнама алаңын қарап-тексермеуі оны конкурс жеңімпазы деп таныған жағдайда конкурстық құжаттамада және шартта көзделген міндеттемелерді орындаудан босатпайды.

12. Конкурс жеңімпазымен шарт жасасу
Конкурс жеңімпазымен Tarlan Astana объектілеріндегі жарнама алаңдарын жалға алу шарты жасалады.
Шарт конкурс жеңімпазы ұсынған баға бойынша жасалады.
Конкурс жеңімпазы шартқа Tarlan Astana объектілеріндегі жарнама алаңдарын жалға беру қағидаларында белгіленген мерзімде қол қоюға міндетті.
Жарнама алаңдарын пайдалануды бастамас бұрын Жалға беруші мен Жалға алушының өкілдері оларды беру кезінде жарнама алаңын қарап-тексеру актісін ресімдей отырып, бірлесіп қарап-тексереді.
Жалдау мерзімі тоқтатылғаннан және жарнамалық материалдар бөлшектелгеннен кейін қабылдау кезінде жарнама алаңын қарап-тексеру актісін ресімдей отырып, қайта қарап-тексеру жүргізіледі.

13. Конкурсты ұйымдастырушының байланыс деректері
Конкурсты ұйымдастырушы:
«City Transportation Systems» ЖШС Жарнама берушілермен жұмыс жөніндегі қызметі
Конкурстық комиссияның хатшысы: Матвеева А.
Байланыс телефоны: +7 705 971 0297









№ 1 қосымша
Конкурстық құжаттамаға
Нысан
ӨТІНІМ
Tarlan Astana объектілеріндегі жарнама алаңдарын жалға беру жөніндегі конкурсқа қатысуға
1. Tarlan Astana объектілеріндегі жарнама алаңдарын жалға беру жөніндегі конкурсты өткізу туралы жарияланған хабарландыруды қарап және мыналармен танысып:
· Tarlan Astana объектілеріндегі жарнама алаңдарын жалға беру қағидаларымен;
· конкурстық құжаттамамен;
· конкурсқа қатысушыларға қойылатын талаптармен;
· Tarlan Astana объектілеріндегі жарнама алаңдарын жалға алу шартының жобасымен,
____________________________________________________________,
(заңды тұлғаның атауы)
атынан
____________________________________________________________,
(басшының немесе өкілдің Т.А.Ә.)
негізінде әрекет ететін
____________________________________________________________,
2026 жылғы «___» __________ өтетін конкурсқа қатысуға ниет білдіреді.

2. Өтінім берілетін лот(тар) туралы мәліметтер:
	Р/с №
	Лот №
	Жарнама алаңының атауы

	1
	
	

	2
	
	

	3
	
	


3. Баға ұсынысы
Ұсынылатын ай сайынғы жалдау ақысының мөлшері:
Лот № ______:
__________________________ (__________________________________) теңге айына.
Оның ішінде ҚҚС-пен / ҚҚС-сыз: _______________________________________.

4. Осы өтініммен қатысушы мыналарды растайды:
1) конкурс шарттарымен танысқанын;
2) конкурстық құжаттама талаптарымен келісетінін;
3) жалдау шарты жобасының талаптарымен келісетінін;
4) ұсынылған құжаттар мен мәліметтердің дұрыс екенін;
5) конкурсқа қатысу үшін қажетті құқықтары мен өкілеттіктері бар екенін;
6) жеңімпаз деп танылған жағдайда белгіленген мерзімде жарнама алаңдарын жалға алу шартын жасасуға міндеттенетінін;
7) жарнаманы орналастыру кезінде Қазақстан Республикасы заңнамасының талаптарын сақтауға міндеттенетінін;
8) жарнамалық материалдарды дайындауды, монтаждауды, ауыстыруды және бөлшектеуді өз қаражаты есебінен жүзеге асыруға міндеттенетінін;
9) «City Transportation Systems» ЖШС мүлкінің зақымдануына жол бермеуге міндеттенетінін.

5. Қатысушы туралы мәліметтер
Атауы:

БСН:

Басшының Т.А.Ә.:

Заңды мекенжайы:

Телефон:

E-mail:

Банктік деректемелер
ЖСК:

БСК:

Банктің атауы:

БеК:


6. Өтінімге мыналар қоса беріледі:
1) ________________________________________________________;
2) ________________________________________________________;
3) ________________________________________________________;
4) ________________________________________________________;
5) ________________________________________________________.
Басшы / уәкілетті өкіл:
________________________ / ______________________________
қолы Т.А.Ә.
М.О. 
2026 жылғы «___» __________

